Boky fahadimin' ny Makabeo
Ny Boky fahadimin' ny Makabeo dia boky ara-pivavahana jiosy izay tsy isan' ireo boky ao amin' ny Tanakh na amin' ny Baiboly kristiana. Apôkrifa io boky io fa tsy deoterôkanônika na ho an' ny Katôlika na ho an' ny Ôrtôdôksa. Ny Prôtestanta dia manasokajy azy ho pseodepigrafa.

Anaran' ilay boky 
Ny anarana hoe Boky fahadimin' ny Makabeo (5Makabeo) dia nampidirin' i Henry Cotton ka notazomin' i  Samuel Davidson sy ny hafa koa. Ireto koa ny lohateny hafa iantsoana ilay boky: Boky faharoan'ny Makabeo Arabo na Bokin'ny Makabeo Arabo.

Votoatiny 
Mitantara ny zava-nitranga tamin' ny saika hamaboan' i Heliôdôrôsy ny fanaka tao an-Tempoly tamin' ny taona 186 tal. J.K. hatramin' ny nahafatesan' ny zanakalahy roan' i Herôda Lehibe tamin' ny taona 6 tal. J.K. ny boky.

Sahala amin' ireo Bokin' ny Makabeo efatra voalohany, ity boky ity dia mikendry ny hampionona ny Jiosy amin' ny fahoriany sy mamporisika azy ireo haharitra amin' ny fitandremana ny Lalàn' i Mosesy.

Jereo koa: 

 Makabeo
 Boky voalohan' ny Makabeo
 Boky faharoan' ny Makabeo
 Boky fahatelon' ny Makabeo
 Boky fahefatry ny Makabeo
 Bokin' ny Makabeo

Loharano